OpenLLM-France/wikimedia huggingface dataset:
# Penol (nàutica)

En una embarcació, es diu penol a cadascuna de les puntes o extrems de tota verga de creu i també a la part més prima d'un botaló. Es defineix facultativa o rigorosament des del puny del gràtil de la vela fins a la punta o extrem de dita verga.

## Expressions relacionades

* Tenir molt o poc penol : Quedar molta o poca distància amb una verga des de l'amantina i braça fins a la punta de la verga.
* Sortir al penol : col·locar-se un home en aquest lloc per prendre o deixar anar l'empunyadura d'una faixa de rissos o per una altra maniobra necessària en aquesta posició arriscada per la qual cosa sol encarregar-se de la seva execució al millor mariner després del gabier.
* Ficar els penols a l'aigua de banda a banda: ser tan gran el balanceig i tan gruixuda la mar que els penols de les vergues solen alguna vegada tocar o arribar a superfície de l'aigua elevada ja parcial i angularment la direcció de la seva en les ones que passen d'uns a altres banda.
* Penjar a un home del penol : És un càstig que solia fer-se amb els pirates a la mar, portant-los penjats d'un penol a l'entrar al port per terror i escarment dels que poguessin intentar la pirateria.

## Referències

* ↑ DCVB-Penol

## Bibliografia

Diccionari marítim español , José de Lorenzo, Gonzalo de Muga, Martín Ferreiro, 1865
# Penny Vilagos

Penny Vilagos (Brampton, Ontario, Canadà, 17 d'abril de 1963) és una nedadora canadenca de natació sincronitzada retirada que va arribar a ser subcampiona olímpica a Barcelona 1992 en el concurs per duos.

## Carrera esportiva

Al Campionat Mundial de Natació de 1982 celebrat a Guayaquil va guanyar l'or en la competició per equips; deu anys més tard, als Jocs Olímpics de 1992 celebrats a Barcelona (Catalunya) va guanyar la medalla de plata en el concurs per duos, després dels Estats Units (or) i per davant del Japó (bronze), al costat de la seva companya d'equip que va anar la seva germana bessona Vicky Vilagos.

## Referències

* ↑ Fitxa. Arxivat 2020-04-18 a Wayback Machine. Sports Reference. Consultat el 22 d'abril de 2018.

## Enllaços externs

* Canadian Olympic Hall of Fame profile
* International Swimming Hall of Fame profile Arxivat 2017-02-25 a Wayback Machine.
# Poropanchax normani

Poropanchax normani és una espècie de peix de la família dels pecílids i de l'ordre dels ciprinodontiformes.

## Descripció

Els mascles poden assolir els 4 cm de longitud total.
* Pot arribar a fer 4 cm de llargària màxima.
* 5-6 radis tous a l'aleta dorsal.
* 9-11 radis tous a l'aleta anal.

## Dimorfisme sexual

Els mascles tenen les aletes significativament més allargades amb alguns tons groguencs en elles i amb algun reflex blavós en els flancs. Les femelles tenen les aletes arrodonides sense coloració i són més uniformes amb tons platejats i grisos en el seu conjunt.

## Hàbitat

És un peix d'aigua dolça, bentopelàgic i de clima tropical (22 °C-26 °C).

## Distribució geogràfica

Es troba a Àfrica: Senegal, Gàmbia, Sierra Leone, Guinea, Libèria, Níger, Nigèria, Costa d'Ivori, Ghana, el Txad, Camerun, República Centreafricana, el tram sudanès del Nil Blanc, Benín i Togo.
Es troba a Àfrica: el Senegal, Gàmbia, Sierra Leone, Guinea, Libèria, el Níger, Nigèria, la Costa d'Ivori, Ghana, el Txad, el Camerun, la República Centreafricana, el Nil Blanc al Sudan, Benín i Togo.

## Vida en captivitat

S'adapta bé a viure dins d'un aquari.

## Referències

* ↑ ITIS (anglès)
* 1 2 FishBase (anglès)
* 1 2 3 FishBase (anglès)
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ Huber, J.H., 1996.

## Enllaços externs

* BioLib (anglès) i (txec)
* AQUATAB
# Perognathus merriami

Perognathus merriami és una espècie de mamífer rosegador de la família dels heteròmids. Viu al nord-est de Mèxic i el sud dels Estats Units. Els seus hàbitats naturals són les praderies d'herba curta, els matollars desèrtics i els matollars àrids. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del metge i naturalista estatunidenc Clinton Hart Merriam.

## Referències

* ↑ Linzey, A. V.; Timm, R.; Álvarez-Castañeda, S. T.; Castro-Arellano, I.; Lacher, T. Perognathus merriami. UICN 2008. Llista Vermella d'espècies amenaçades de la UICN, edició 2008, consultada el 15 agost 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 272. ISBN 978-0801893049.
# Perognathus parvus

Perognathus parvus és una espècie de mamífer rosegador de la família dels heteròmids. Viu a la Gran Conca de Nord-amèrica (Canadà i els Estats Units). Es tracta d'un animal solitari que s'alimenta principalment de llavors, però també menja insectes i una mica de vegetació. Els seus hàbitats naturals són les estepes sorrenques amb herba curta, els matollars d'artemísia, Purshia tridentata i altres asteràcies i els boscos de pins pinyoners i ginebres. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Perognathus parvus. UICN 2008. Llista Vermella d'espècies amenaçades de la UICN, edició 2008, consultada el 16 agost 2015.
# Portada/article març 10
## Magic Johnson

Earvin "Magic" Johnson Jr. és un jugador de bàsquet professional ja retirat que va jugar a Los Angeles Lakers. Va ser escollit en el primer lloc del draft del 1979 pels Lakers. En la seva temporada com a rookie va guanyar el títol i l'MVP de les Finals de l'NBA, i durant la dècada del 1980 va aconseguir quatre anells de campió més. Johnson es va retirar sobtadament el 1991 després d'anunciar que estava infectat per la sida, tot i que va tornar a les pistes per disputar l'All-Star Game de 1992. Després d'aquest partit es va retirar per 4 anys més i, finalment, el 1996 va tornar als Lakers per disputar 32 partits abans de deixar el bàsquet per tercera i última vegada.
# Poplifugia

La poplifugia o populifugia era una celebració d'origen poc clar, vinculada a dues festes consecutives del calendari de l'antiga Roma (la Nonae Caprotinae i la Vitulatio) perquè sembla que tenien un fons comú.

## Interpretacions de la Poplifugia

La poplifugia, també escrit populifugia significa literalment «les persones van fugir». L'any 389 aC, poc després del saqueig de Roma per part dels gals, els habitants de Ficulea i Fidenes es van alçar en armes contra els romans. Els ciutadans, veient-los venir van fugir de la ciutat i, un cop al bosc, es van organitzar per contraatacar, de manera que finalment van obtenir la victòria. Cada 5 de juny, a Roma es festejava aquest dia agraint als déus la protecció dels ciutadans durant la fugida.
L'historiador Macrobi, va situar erròniament aquesta festa en les nones i diu que la fugida va ser per un atac dels toscans.
La versió de Dionís d'Halicarnàs és bastant diferent, ja que situa la fugida amb un fet relacionat amb la mort del rei Ròmul. Dionís es basava en un passatge de Titus Livi que narrava la següent llegenda: Ròmul va morir i el seu cos va desaparèixer durant una violenta tempesta, que se'l va endur pels cels. Les seves tropes el buscaven desconsolats a prop del pantà de la Cabra. Llavors Ròmul es va aparèixer a un d'ells per tranquil·litzar-los amb el següent missatge:
«Romans, va dir Proculus Julius, Ròmul, pare de la nostra ciutat ha baixat dels cels a trenc d'alba i s'ha aparegut davant dels meus ulls; i, mentre jo m'estava dret davant d'ell, ple d'admiració i reverència, li vaig demanar si em permetia mirar-lo a la cara: "Ves, m'ha dit, i anuncia als romans que la voluntat del cel és fer de la meva Roma la capital del món. Que posin en pràctica doncs, l'art de la guerra. Que aprenguin i ensenyen als seus fills que cap poder humà no pot superar les armes romanes." En dient això, es va alçar en l'aire i es va allunyar.»
Amb aquest fet sorprenent els romans van comprendre que el seu rei s'havia convertit en un déu i el van identificar amb Quirí.

## Referències

* ↑ H.H. Scullard, Festivals and Ceremonies of the Roman Republic. Cornell University Press, 1981, p.45-46
* ↑ Daremberg, Saglio, "Dictionnaire des Antiquités Grecques et Romaines", Librairie Hachette et Cie., Paris, 1877‑1919, vol 1, p.957
* ↑ Marc Terenci Varró. De lingua latina, VI,18
* ↑ Macrobi Saturnalia, II, 2
* ↑ Dionís d'Halicarnàs. Rhōmaikē archaiologia, II, 76
* ↑ Joachim Marquardt, Romische Staatsverwaltung, III, 325
* ↑ Titus Livi Ab Urbe Condita, I, 16
# Poplarville

Poplarville és una ciutat i seu del Comtat de Pearl River a l'estat de Mississipi dels Estats Units d'Amèrica.

## Demografia

Segons el cens dels Estats Units del 2000 Poplarville tenia 2.601 habitants, 852 habitatges, i 558 famílies. La densitat de població era de 260,8 habitants per km².
Dels 852 habitatges en un 32,5% hi vivien nens de menys de 18 anys, en un 42,6% hi vivien parelles casades, en un 19% dones solteres, i en un 34,4% no eren unitats familiars. En el 30,5% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,99.
Per edats la població es repartia de la següent manera: un 21,6% tenia menys de 18 anys, un 20,8% entre 18 i 24, un 22,3% entre 25 i 44, un 18,2% de 45 a 60 i un 17% 65 anys o més.
L'edat mediana era de 32 anys. Per cada 100 dones de 18 o més anys hi havia 81 homes.
La renda mediana per habitatge era de 26.417 $ i la renda mediana per família de 32.339 $. Els homes tenien una renda mediana de 35.250 $ mentre que les dones 21.667 $. La renda per capita de la població era de 12.833 $. Entorn del 20,8% de les famílies i el 25,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Poplarville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Poplarville». American Fact Finder. Oficina del Cens dels Estats Units, 12-01-2010.
# Pliussa

Pliussa (en rus: Плюсса) és un poble (un possiólok) de l'óblast de Pskov, a Rússia, segons el cens del 2021 tenia 2.424 habitants. És el centre administratiu del districte (raion) homònim.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Poblat ibèric del Puig Castellar

* Per a altres significats, vegeu «Puig Castellar».
El poblat ibèric del Puig Castellar és un poblat iber situat a Santa Coloma de Gramenet, al cim del Puig Castellar, de 303 m. Fou fundat per la tribu dels laietans cap al segle vi aC i fou abandonat entre els segles III i II aC. Se'n pot destacar la part vella, a solell, i la part nova, a l'obaga. És un dels poblats ibèrics més ben conservats dels voltants de la ciutat de Barcelona. Actualment, el poblat del Puig Castellar és visitable i s'hi poden fer visites guiades.

## Estructura

El traçat urbanístic segueix una estructura el·líptica, amb tres carrers longitudinals amb més de trenta cases. Aquesta estructura fa pensar que hi podria haver viscut una població de poc més de tres-cents habitants. Es dedicaven a l'agricultura i la ramaderia i, en segon terme, a la metal·lúrgia i el tèxtil. No totes les cases eren a la mateixa alçada dins del poblat; com més amunt es troba un habitatge, més importància tenien els seus habitants en la societat de la tribu ibera. Per això també es creu que la zona més elevada del poblat era la destinada als edificis més importants. Té una extensió d'aproximadament 5.000 m².

## Descobriment i excavacions

El Puig Castellar va ser descobert entre els anys 1904 i 1905 per Ferran Sagarra i de Siscar, un il·lustre habitant de Santa Coloma de Gramenet que era propietari de les terres on es troba el poblat. El 1917 Ferran Sagarra va donar els terrenys a l'Institut d'Estudis Catalans, i aquests, de 1922 a 1925, es dedicaren a excavar a la zona nord del poblat.
L'any 1954 el Centre Excursionista del Puig Castellar va començar a fer diverses campanyes d'excavació i no es va acabar d'excavar el poblat sencer fins al 1958. Durant aquestes excavacions es van fer tres troballes molt importants: un capfoguer ibèric de ferro, un cap de terracota de la deessa de la fecunditat Tanit i un crani enclavat, segons sembla derivat de la tradició cèltica de conservar així el cap dels enemics vençuts. Aquestes troballes es conserven al Museu d'Arqueologia de Catalunya a Barcelona i al Museu Torre Balldovina de Santa Coloma de Gramenet.
En l'actualitat, el jaciment arqueològic es pot visitar de manera lliure i gratuïta. S'hi troben plafons explicatius que faciliten la comprensió de la visita, al llarg de la qual, entre altres coses, es pot veure la reconstrucció d'una casa amb un molí a l'interior.

## Vegeu també

* Capfoguer ibèric trobat en aquest jaciment

## Bibliografia

* DD. AA. Puig Castellar. Santa Coloma de Gramenet. Museu d'Arqueologia de Catalunya, 2008
* Francesca Garcia i altres. SANTA COLOMA DE GRAMENET, EL GRAN SALT ENDAVANT. El Punt. 2003
* A. Martínez. El poblat ibèric de Puig Castellar. Barcelona, Hymsa 1976
* El Poblat Ibèric de Puig Castellar, excavacions dels anys 1954-1958
# Pokrovka

«Pokrovka» té aquests significats:
* Pokrovka (Perm), diversos pobles del krai de Perm, a Rússia
* Pokrovka (Krasnoarmeiski), poble del krai de Primórie, a Rússia
* Pokrovka (Penza), poble de l'óblast de Penza, a Rússia
* Pokrovka (Iàkovlevski), poble del krai de Primórie, a Rússia
* Pokrovka (Khabàrovsk), poble del krai de Khabàrovsk, a Rússia
* Pokrovka (Altai), poble del krai de l'Altai, a Rússia
* Pokrovka (Baixkíria), poble de la república de Baixkíria, a Rússia
* Pokrovka (Orenburg), poble de l'óblast d'Orenburg, a Rússia
* Pokrovka (Vorónej), poble de l'óblast de Vorónej, a Rússia
* Pokrovka (Astracan), poble de l'óblast d'Astracan, a Rússia
* Pokrovka (Saràtov), poble de l'óblast de Saràtov, a Rússia
* Pokrovka (Krasnoiarsk), poble del krai de Krasnoiarsk, a Rússia
# Plectrohyla cyclada

Plectrohyla cyclada és una espècie de granota endèmica de Mèxic.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Plectrohyla cyclada. Llista Vermella de la UICN, Unió Internacional per a la Conservació de la Natura, 2006. Consultat el 6 gener 2008 (en anglès). (anglès)
# Premis Ondas 1963

Els Premis Ondas 1963 van ser la desena edició dels Premis Ondas, atorgades el 1963. En aquesta edició es diferencien quatre categories: Premis Nacionals de ràdio, nacionals de televisió, internacionals de ràdio i televisió, i especials.

## Nacionals de ràdio

* Millor locutora: Alicia López Budia de Radio Madrid
* Millor locutor: David Cubedo de RNE i TVE
* Millor programa infantil: Operación Plus Ultra, de J. Peláez de Ràdio Madrid
* Millor programa cultural: Universidad del Aire de Radio España-Barcelona
* Millor programa científic: Salud es vida de Radio España-Barcelona
* Millor actor: Teófilo Martínez de Radio Madrid
* Millor directe: Jacques Antoine de Radio Madrid
* Millor labor esportiva: Pedro Escartín de Radio España-Madrid
* Millor programa religiós: Reverend Joaquín María Martínez Roura de RNE Barcelona
* Millor programa informatiu: Programes informatius de Ràdio Barcelona

## Nacionals televisió

* Millor programa musical: Los viernes concierto de TVE
* Millor programa teatral: La zarzuela de TVE
* Millor actriu: María del Puy de TVE
* Millor director: Victoriano Fernández Asís de TVE

## Internacionals de ràdio i televisió

* Marie Thérèse Féval, Millor locutora de Ràdio Port-au-Prince (Haití)
* Cho Kab Dong, Millor locutor de la Veu de Corea-Seul (Corea)
* Millicent Martin, Millor actriu de BBC - TV - Londres (Gran Bretanya)
* Nando Gazzolo, Millor actor de RAI-Roma (Itàlia)
* André Asséo, Millor locutor de Ràdio Montecarlo-Mònaco (Mònaco)
* Theo Stols, Millor autor KRO de Hilversum (Holanda)
* Robert Bordaz, Millor director d'ORTF-París (França)
* Ràdio Vaticà, Millor programa religiós. Radio Vaticà (Vaticà)
* Radiogiornale, Millor programa informatiu, RAI-Roma (Itàlia)
* L'Espoir, Millor programa científic, Ràdio CKVL-Mont-real (el Canadà)
* La Atlántida de Manuel de Falla, Millor programa musical, Hessischer Rund (Alemanya)
* Il mimo e noi, Millor programa teatral, RTV-Berna (Suïssa)
* La clase de español, Millor programa cultural, Ràdio WFBM-TV- Indianapolis (els EUA)
* Marion (humorista), Millor programa infantil, RTV-Brussel·les (Bèlgica)

## Especials

* Luis Ortiz Muñoz, pel batxillerat radiofònic de RNE i TVE (Espanya)
* Ricardo Espina, Vicepresident de Radio Caracas-TV Caracas (Veneçuela)

## Referències

* ↑ Concesión de los Premios Ondas de radio y televisión, ABC, 23 d'octubre de 1963
* ↑ El sostén subversivo, El País, 21 d'octubre de 1996

## Enllaços externs

* Pàgina web oficial dels Premis Ondas Arxivat 2019-05-08 a Wayback Machine.
# Premis Ondas 1959

Els Premis Ondas 1959 van ser la cinquena edició dels Premis Ondas, atorgades el 14 de novembre de 1959. Després se celebrà una festa en honormal de l'Associació Espanyola de Lluita contra el Càncer a la que hi va assistir Carmen Franco y Polo. En aquesta edició es diferencien quatre categories: Premis Nacionals de ràdio, nacionals de televisió, locals, i internacionals de ràdio i televisió.

## Nacionals de ràdio

* Millor actriu: Núria Espert
* Millor actor: Adolfo Marsillach
* Millor locutora: Delita Brioso - REM
* Millor locutor: Raúl Matas - Cadena Ser
* Millor director: Teodoro Delgado Pomata - REM
* Millor labor periodística: Antonio Domínguez Olano - Cadena SER
* Millor labor esportiva: Martín Navas - REM

## Nacionals de televisió

* Millor labor taurina: Manuel Lozano Sevilla - TVE
* Millor labor tècnica: Joaquín Sánchez Cordobés - TVE

## Locals

* Millor actriu: María Elena Doménech - Radio Intercontinental
* Millor actor: Nicolás G. Gomez - Ràdio Albacete
* Millor locutora: Maruja Molina - RNE
* Millor locutor: Joaquín Soler Serrano - Ràdio Barcelona
* Millor director: Alfredo Marcili Gras - Radi Múrcia
* Millor guionista: Eduardo Vázquez - Radio Madrid
* Millor labor religiosa: Pare Basabé - Radio Salamanca
* Millor labor benèfica: Manuel Ramos Molina - Radi Club Tenerife
* Millor labor cultural: José Antonio Cía. Martínez - Radio Alacant
* Millor labor periodista: Victoriano Crémer - Radio León
* Millor labor musical: José Antonio - Radio La Voz de Madrid
* Millor labor esportiva: Antonio Rojo de Radio Bilbao
* Millor labor taurina: Julio Gallego Alonso - RNE

## Internacionals de ràdio i televisió

* Millor locutora: Jacqueline Caurat - ORTF París (França)
* Millor locutor: Reverend Pare Pellegrino - Ràdio Vaticà
* Millor actriu: Luisa Rivelli - RAI (Itàlia)
* Millor actor: Raymond Souplex - ORTF París (França)
* Millor labor musical: Georges Auric - ORTF París (França)
* Millor labor periodística: Lucien Morisse - Radio Europa Núm. 1- París (Sarre)
* Millor autor: David K. Liu - República Xina Lliure - Taipei (Formosa)
* Millor director programes en castellà: Pedro Marcos Bilbao - Radio Canadà-Mont-real (el Canadà)

## Referències

* ↑ Los premios anuales de radio y televisión, La Vanguardia, 17 d'octubre de 1959

## Enllaços externs

* Pàgina web oficial dels Premis Ondas Arxivat 2017-11-07 a Wayback Machine.
# President de Croàcia

El president de Croàcia és el cap d'estat de la República de Croàcia. Croàcia és una democràcia parlamentària on el principal rol del president és el de cap de les forces armades i relacions diplomàtiques juntament amb el govern de Croàcia. El seu mandat és limitat a dues eleccions.

## Presidents de la República Socialista de Croàcia (1945-1991)

La República Socialista de Croàcia fou l'Estat socialista que formava part de la ja extinta República Federal Socialista de Iugoslàvia, predecessor de la moderna Croàcia.

### Cap del Consell Antifeixista d'Alliberament d'Alliberament Popular de Croàcia (ZAVNOH)

* Vladimir Nazor (13 de juny 1943 - 25 d'agost 1945)

### Presidents del Presidium de l'Assemblea Popular

* Vladimir Nazor (25 d'agost de 1945 - 1949)
* Karlo-Gašpar Mrazović (15 d'octubre de 1949 - 1952)
* Vicko Krstulović (1952 - febrer de 1953)

### Presidents de l'Assemblea Popular

* Zlatan Sremec (Febrer - desembre de 1953)
* Vladimir Bakarić (Desembre de 1953 - 1963)
* Ivan Krajačić (1963 - 1967)
* Jakov Blažević (1967 - abril de 1974)
* Ivo Perišin (Abril - 8 de maig de 1974)

### Presidents de la Presidència

* Jakov Blažević (8 de maig de 1974 - maig de 1982)
* Marijan Cvetković (Maig de 1982 - maig de 1983)
* Milutin Baltić (Maig de 1983 - 10 de maig de 1984)
* Jakša Petrić (10 de maig de 1984 - 10 de maig de 1985)
* Pero Car (10 de maig - 20 de novembre de 1985)
* Ema Derosi-Bjelajac (20 de novembre de 1985 - 10 de maig de 1986)
* Ante Marković (10 de maig de 1986 - maig de 1988)
* Ivo Latin (Maig de 1988 - 30 de maig de 1990)

## Presidents de la República de Croàcia (1991-Present)

| | President | President | Inici del mandat | Fi del mandat | Partit |
| 1. | Franjo Tuđman (1922–1999) | | 30 de maig de 1990 | 10 de desembre de 1999 | UDC |
| - | Vlatko Pavletić (President interí) (1930–2007) | Vlatko Pavletić (President interí) (1930–2007) | 26 de novembre de 1999 | 2 de febrer de 2000 | UDC |
| - | Zlatko Tomčić (President interí) (1945–) | Zlatko Tomčić (President interí) (1945–) | 2 de febrer de 2000 | 18 de febrer de 2000 | PCC |
| 2. | Stjepan Mesić (1934–) | | 18 de febrer de 2000 | 18 de febrer de 2010 | PPC |
| 3. | Ivo Josipović (1957–) | | 18 de febrer de 2010 | 18 de febrer de 2015 | PSC |
| 4. | Kolinda Grabar-Kitarović (1968–) | | 19 de febrer de 2015 | 18 de febrer de 2020 | UDC |
| 5. | Zoran Milanović (1966–) | | 18 de febrer de 2020 | | SDP |

## Enllaços externs

* Web del president (croat)(anglès)
# Preobràjenskoie

Preobràjenskoie - Преображенское (rus) - és un poble de la República d'Adiguèsia, a Rússia. Es troba a 5 km al sud de Krasnogvardéiskoie i a 65 km al nord-oest de Maikop, la capital de la república.
Pertany al municipi de Béloie.
# Producte buit

En matemàtiques, un producte buit és el resultat de multiplicar cap número. Per convenció és igual a 1, la identitat de la multiplicació (assumint que existeix una identitat per l'operació multiplicativa en qüestió); de la mateixa manera, la suma buida —el resultat de no sumar cap nombre— és per convenció igual a 0, la identitat de la suma.
Les utilitats i aplicacions del producte buit passen per la matemàtica discreta, l'àlgebra, l'estudi de sèries de potències i la programació.

## Referències

* ↑ Jaroslav Nešetřil, Jiří Matoušek. Invitation to Discrete Mathematics. Oxford University Press, 1998, p. 12. ISBN 0-19-850207-9.
* ↑ A.E. Ingham, R C Vaughan. The Distribution of Prime Numbers. Cambridge University Press, 1990, p. 1. ISBN 0-521-39789-8.
* ↑ Lang, Serge. Algebra (en anglès). 3a ed.. Nova York: Springer-Verlag, 2002, p. 9. ISBN 978-0-387-95385-4.
* ↑ «Empty Set - Definitions, Properties, Examples | Null Set» (en anglès). [Consulta: 22 gener 2022].
* ↑ «Empty Set – Explanation & Examples» (en anglès americà). [Consulta: 22 gener 2022].
* ↑ «empty product». [Consulta: 25 gener 2022].
* ↑ «What does empty product mean?». [Consulta: 22 gener 2022].